Vážení rodičia,

z dôvodu otvorenia prevádzky školy a školskej jedálne, na základe rozhodnutia Ministerstva školstva, vedy, výskumu a športu, vedenie Základnej školy Obchodná 5 v Sečovciach ponúka možnosť odoberať stravu pre vaše deti zo školskej jedálne. Táto možnosť je daná všetkým žiakom školy, ktorí sa vzdelávajú doma dištančnou formou.

Organizačné zabezpečenie odberu stravy:

1. Strava bude distribuovaná v jednorazových obaloch. Cena jednorazového obalu bude **cca 20 centov**, ktorú uhradí rodič v stravnom.
2. Stravu smie vyzdvihnúť len rodič (po dohode poverená osoba, ktorá žije v spoločnej domácnosti).
3. Vydaj obedov bude prebiehať od **13:30 hod do 14:00 hod**. z bočného vchodu školskej jedálne. Výdajne miesto bude riadne označené a príchod k jedálni bude od plechovej brány z Blatnej ulice.
4. Výdaj obedov z technických a organizačných príčin začne **3.júna 2020**
5. Odber obedov bude možné ukončiť po nahlásení vedúcej jedálne.
6. V prípade neodobratia nahláseného obeda rodič je povinný uhradiť obed v plnej výške.
7. Záväznú prihlášku zaslať e-mailom triednemu učiteľovi do **28.mája 2020**

**Záväzná prihláška na odber stravy počas dištančného vzdelávania.**

Záväzne prihlasujem svoje dieťa na odber stravy v Školskej jedálni pri Základnej škole, Obchodná 5, Sečovce, počas dištančného vzdelávania od 3.júna 2020 do 30.júna 2020

Meno a priezvisko dieťaťa: ....................................................... trieda: ...................

Meno a priezvisko zákonného zástupcu: ................................................................

Tel. kontakt: .........................................................

Meno a priezvisko oprávnenej osoby, ktorá bude vyberať stravu zo školskej jedálne: ......................................................